Ukrainas pievienošanās Eiropas Savienībai

Ukrainas pievienošanās Eiropas Savienībai ir pašlaik notiekošas sarunas un procedūras Ukrainas uzņemšanai Eiropas Savienības sastāvā.

 Pieteikums 
2022. gada 28. februārī, dažas dienas pēc Krievijas iebrukuma sākuma, Ukraina iesniedza pieteikumu dalībai Eiropas Savienībā (ES). Ukrainas prezidents Volodimirs Zelenskis lūdza tūlītēju uzņemšanu saskaņā ar "jaunu īpašu procedūru", un astoņu ES valstu prezidenti aicināja paātrināt pievienošanās procesu. Eiropas Komisijas prezidente Urzula fon der Leiena paziņoja, ka atbalsta Ukrainas pievienošanos, taču process prasīs laiku. 2022. gada 1. martā Eiropas Parlaments ieteica Ukrainu padarīt par oficiālu dalības kandidāti, un 2022. gada 10. martā Eiropas Savienības Padome lūdza Komisijai sniegt atzinumu par pieteikumu. 2022. gada 8. aprīlī fon der Leiena iesniedza Zelenskim vajadzīgo likumdošanas aktu anketu, uz kuru Ukraina atbildēja 9. maijā.
17. jūnijā Eiropas Komisija ieteica Eiropadomei piešķirt Ukrainai kandidātvalsts statusu, lai pievienotos Eiropas Savienībai.
23. jūnijā Eiropas Parlaments pieņēma rezolūciju, aicinot nekavējoties piešķirt Ukrainai kandidātvalsts statusu dalībai Eiropas Savienībā. Tajā pašā dienā Eiropadome Ukrainai piešķīra Eiropas Savienības kandidātvalsts statusu.

 Notikumu hronoloģija 
Eiropas Savienības un Ukrainas asociācijas līgumu parakstīja 2014. gadā pēc vairākiem notikumiem, kas bija apstādinājuši tā ratifikāciju, vainagojoties ar revolūciju Ukrainā un toreizējā Ukrainas prezidenta Viktora Janukoviča gāšanu. Brīvās tirdzniecības zona ar Ukrainu stājās spēkā 2017. gada 1. septembrī pēc tam, kad tā tika provizoriski piemērota kopš 2016. gada 1. janvāra, un asociācijas nolīgums arī pilnībā stājās spēkā 2017. gada 1. septembrī. 2022. gada 24. februārī Krievija iebruka Ukrainā, kā rezultātā steidzīgi tika iesniegts dalības pieteikums.

Pēc Krievijas 2022. gada 24. februārī uzsāktā iebrukuma izskanēja papildu aicinājumi sākt formālu pievienošanās procesu: Ukraina atkārtoti pauda vēlmi kļūt par savienības dalībvalsti, un Eiropas Komisijas prezidente fon der Leiena paziņoja, ka Ukraina piederēs pie Eiropas Savienības.
28. februārī Ukraina oficiāli iesniedza dalības pieteikuma vēstuli. Radušās krīzes dēļ prezidents Zelenskis lūdza tūlītēju uzņemšanu Eiropas Savienībā saskaņā ar īpašu procedūru. Tajā pašā dienā astoņas ES valstis parakstīja vēstuli, kas atbalsta paātrinātu pievienošanās procesu Ukrainai. 1. martā Eiropas Parlaments pēc debatēm, kurās uzstājās Ukrainas prezidents, ieteica Ukrainu padarīt par oficiālu kandidāti dalībai ES. Eiropas Parlaments nobalsoja par Ukrainas pievienošanās atbalstu, 637 deputātiem balsojot par, 13 pret un 26 atturoties.

2022. gada 1. martā astoņu ES dalībvalstu (Bulgārijas, Čehijas, Igaunijas, Latvijas, Lietuvas, Polijas, Slovākijas un Slovēnijas) prezidenti parakstīja atklātu vēstuli, aicinot Ukrainai dot iespēju pievienoties ES un nekavējoties sākt sarunu procesu. Tajā pašā dienā arī Ungārijas ārlietu ministrs Pēters Sijarto aicināja paātrināt Ukrainas pievienošanos.
7. martā ES paziņoja, ka oficiāli izvērtēs Ukrainas pieteikumu, un 2022. gada 10. martā Eiropas Savienības Padome lūdza Komisijai sniegt atzinumu par pieteikumu.
8. aprīlī Komisijas priekšsēdētāja fon der Leiena pēc Bučas apmeklējuma pēc Krievijas spēku tur veiktā slaktiņa apmeklēja Kijivu un tikās ar prezidentu Zelenski. Fon der Leiena iesniedza Zelenskim tiesību aktu anketu, lai sāktu Ukrainas pieteikuma virzību, un piedāvāja paātrināt procesu. Borels paziņoja, ka ES delegācija Ukrainā, kuru vadīs Mati Māsikass, atgriezīsies Kijivā pēc tās evakuācijas, sākoties karam. Ukraina atbildēja uz tiesību aktu anketas pirmo daļu 2022. gada 17. aprīlī, bet uz otro un pēdējo daļu — 2022. gada 9. maijā.

2022. gada 17. jūnijā Eiropas Komisija ieteica Eiropadomei piešķirt Ukrainai perspektīvu kļūt par Eiropas Savienības dalībvalsti un pievienošanās kandidātvalsts statusu.
23. jūnijā Eiropas Parlaments pieņēma rezolūciju, aicinot nekavējoties piešķirt Eiropas Savienības kandidātvalsts statusu Ukrainai un Moldovai, kā arī atbalstīt Gruzijas Eiropas perspektīvu nākotnē. 2022. gada 23. jūnijā Eiropadome Ukrainai piešķīra Eiropas Savienības kandidātvalsts statusu.

 Iestāšanās sarunas 
2022. gada jūnijā Eiropas Komisija apņēmās 2022. gada beigās novērtēt 7 kritēriju izpildi, pēc tam tiks definēti nākamie soļi.
Kaut arī Ukrainas valdība cerēja sākt oficiālās sarunas 2023. gada sākumā, izmantojot paātrināto pievienošanās procedūru, iestāšanās sarunas sākās 2024. ɡada jūnijā,Ukrainas ceļš uz dalību Eiropas Savienībā nākamajā posmā varētu pāriet 2025. gadā lsm.lv 31.10.2024 un skrīninɡa procedūra noslēdzās 2025. ɡada 30. septembrī.Ukraine successfully completes its screening process Directorate-General for Enlargement and Eastern Neighbourhood, 30 September 2025 

2026. ɡada februārī kļuva zināms par ES plānu, kas ļautu jau 2027. gadā Ukrainai daļēji iestāties blokā, veicot izmaiņas jaunu valstu uzņemšanas kārtībā. 
Saskaņā ar to kandidātvalstis vispirms pievienosies blokam, bet pilnās ar dalību saistītās tiesības un pienākumus sāks pildīt vēlāk.Medijs: ES izstrādā «bezprecedenta plānu» Ukrainas uzņemšanai blokā lsm.lv 11.02.2026

 Sabiedriskās domas aptaujas 
 Ukrainā 
91% ukraiņu atbalstīja pievienošanos Eiropas Savienībai 2022. gada martā, liecināja Rating Sociological Group 2022. gada 30.-31. martā veiktā aptauja.

 ES 
Saskaņā ar Ifop aptauju, ko no 2022. gada 3. līdz 7. martam veica pēc Jaltas Eiropas stratēģijas un Žana-Žoresa fonda pasūtījuma, Ukrainas pievienošanās ES atbalstītāju bija 92% Polijā, 71% Itālijā, 68% Vācijā un 62% Francijā.

Aprīlī visās ES valstīs veiktā Flash Eurobarometer aptauja uzrādīja vislielāko atbalstu Ukrainas uzņemšanai ES Portugālē, kur to atbalstīja 87% aptaujāto. Tai sekoja Igaunija (83%), Lietuva (82%), Polija (81%) un Īrija (79%). Ungārija bija visskeptiskākā, tikai 48% aptaujāto atbalstīja šo ideju (ar 37% pret). Tajā pašā laikā Ungārijā bija vislielākais šajā jautājumā neizlēmušo iedzīvotāju īpatsvars - 16% (tāds pats bija Francijā un Beļģijā).

 Skatīt arī 
 2004. gada ES paplašināšanās
 Latvijas pievienošanās Eiropas Savienībai

 Atsauces 

 Ārējās saites 

 Komisijas atzinums par Ukrainas pieteikumu dalībai Eiropas Savienībā

Kategorija:Eiropas Savienības paplašināšanās
Kategorija:Eiropas Savienība
Kategorija:Ukrainas vēsture
Kategorija:Ukrainas politika
Kategorija:Krievijas—Ukrainas karš